Mano testas buvo neigiamas.
Tiesą sakant, iš JAV taip pat atvykau su neigiamu testu.
Paskutinę dieną jis buvo negiamas, o atvykus čia vėl teko jį pasidaryti,
bet lietuviškas testas taip pat buvo neigiamas.
Džiaugiuosi, kad ištrūkau iš karantino.
Su komanda bendravote nuotoliniu būdu. Kaip sekėsi?
Labai gerai. Mums buvo svarbu, kad greitai rasčiau ryšį su žaidėjais.
Kai keliavau iš Solt Leik Sičio, bendravau su kiekvienu komandos žaidėju,
o čia turėjome interviu Zoom platformoje, žiūrėjome vaizdo įrašus.
Viešbučio kambaryje tai buvo gerai išnaudotas laikas.
Nors negalėjome realiai matytis, šiek tiek susipažinome bei pakalbėjome apie krepšinį.
Bendravote ir su trenerių štabu. Kokias temas palietėte?
Tiesą sakant, bendravome ganėtinai daug.
Pirmiausia, turėjome išsiaiškinti, kaip organizuosime pasirengimą sezonui.
Pasirengimo sezonui derinimas su fizinio rengimo departamentu ir treneriais buvo pirmasis mūsų darbas, kurį įveikėme gana greitai.
Toliau kalbėjome apie puolimo ir gynybos konceptą, organizacinius dalykus, tvarkaraštį, treniruočių tvarkaraštį.
Kai kurie dalykai yra užtvirtinti ir negali būti keičiami, bet tvarkaraštis taip pat gali būti keičiamas, todėl tai aptarėme.
Taigi, kalbėjome apie daugybę organizacinių dalykų.
Savo asistentu iš Vokietijos pasikviečiau Arne Woltmanną.
Žinau, kad jis su Bambergo komanda turi Eurolygos patirties bei dirbo su Vokietijos rinktine.
Jis dirbo aukštame lygyje – man teko su juo nemažai varžytis bei kartu dirbti Vokietijos rinktinėje.
Tarp mūsų yra tikra pagarba vienas kitam, o taip pat, aš jį labai gerbiu kaip žmogų.
Dėl šių priežasčių man buvo labai svarbu pasikviesti jį dirbti.
Taip pat turime Evaldą, kuris dirbo štabe ir praėjusiais metais.
Mes jį keliame pareigose, nes jis penkerius metus dirbo su Šaru ir to nusipelnė.
Džiaugiuosi, kad mums pavyko tą padaryti.
Turime Tutį, Tutį Sabonį, kurį pakvietėme iš jaunimo komandos.
Jo galimybės pačiam eiti į aikštę ir su vaikinais individualiai dirbti pagal realius scenarijus, kai jis pats gali gerai judėti ir grumtis su žaidėjais, yra labai svarbios. Džiaugiamės jį turėdami.
Pakalbėkime apie „Žalgirio“ sudėtį. Pats neturėjote galimybės jos pilnai formuoti, nes daugelis žaidėjų jau turėjo kontraktus. Ar esate patenkintas tuo, ką turite?
Turime įdomią komandą, kuri sudaryta daugiausiai iš savo pike jau esančių arba jo dar tik siekiančių žaidėjų.
Dėl to motyvacinis lygis turėtų būti labai aukštas.
Taip pat, su Jankiu ir Milu turėsime lyderystę, kuri mums labai padės.
Tada turime labai jaunų, bet talentingų žaidėjų. Manau, kad šis mišinys yra labai intriguojantis.
Minėjote, kad didelį dėmesį skirsti žaidėjų vystimuisi. Ar esant įtemptam tvarkaraščiui pavyks tą padaryti?
Manau, kad tai bus didelis iššūkis. Vis tik, manau, kad „Žalgiryje“ turime visus reikalingus resursus ir vienintelis iššūkį keliantis resursas yra laikas.
Žaidėjų vystimasis turi vykti po truputį, lyg kiekvieną dieną krentantys lietaus lašai, kurie vėliau tampa jūra.
Taip ir dirbsime – žingsnis po žingsnio.
Prasidėjus sezonui žaidėjai turės tokias repeticijas.
Iš pradžių galvos, kad to nėra daug, bet supras, kad tai prideda. Manau, kad kelias dirbti yra toks.
Tvarkaraštis yra praktiškai toks pats įtemptas kaip ir Šiaurės Amerikoje.
Leisti žaidėjams suprasti, kad jie taip pat turi tapti geresniais, yra menas.
Pakalbėkime apie jūsų krepšinio filosofiją. Esate iš Europos, bet kurį laiką dirbote JAV. Ar tai bus šių dviejų mokyklų mišinys, ar kažkas visiškai naujo?
Natūralu, kad tai bus mišinys.
Kaip ir sakėte – esu iš Europos ir ten buvau europietis.
Visų pirma, G lygoje dirbau Jutos „Jazz“ dukterinėje komandoje.
Nors jie to niekada nesakė, būdamas europiečiu dirbau labai europietiškoje „Jazz“ sistemoje.
Ten jos negalima lyginti su niekuo kitu.
Pirmiausiai esu europietis.
Mūsų programa NBA ir G lygoje buvo europietiškiausia,
Nors visų pirma esu europietis, greičiausiai tai bus mišinys.
Galiu pasakyti, kad pagrindas turi būti gynyba, bet krepšinis žaidžiamas į abi puses.
Tai nėra futbolas, kur rungtynės gali baigtis lygiosiomis.
Krepšinis žaidžiamas į abi puses, bet atsakant į klausimą,
statistiškai, anksčiau mano komandos buvo labai geros gynyboje, todėl labai tikiuosi, kad ir čia pavyks statyti komandą nuo to.
Kokie yra pagrindiniai pasirengimo sezonui tikslai?
Pagrindinis tikslas yra parengti komandą žaidimui.
Pasirengimas nėra labai ilgas, bet iš kitos pusės – nėra ir labai trumpas.
Manau, kad neturėtume pamiršti, kad turėsime žaisti. LKL prasidės pakankamai greitai, todėl pagrindinis tikslas yra parengti komandą žaisti krepšinio rungtynes.
Žinoma, taip pat parengti komandą fiziškai, kuo jau pakankamai aktyviai rūpinasi mūsų fizinio rengimo departamentas.
Paskutinis dalykas yra vienas kito pažinimas. Nauji žaidėjai, naujas trenerių štabas.
Sužaisime penkerias draugiškas rungtynes ir šoksime tiesiai į LKL kovas.
Dėl karantino dar nespėjote pamatyti viso Kauno, bet kokie yra pirmieji įspūdžiai?
Pirmas mano įspūdis yra fantastiškas oras.
Esu iš Hamburgo ir manau, kad mūsų orai yra gana panašūs.
Žinau, kad tai nėra pastovu, bet miestas su oru prisistatė pakankamai gerai.
Mano asistentas Arne, kuris nebuvo karantine, po miestą keliavo žaliais paspirtukais ir darė daug nuotraukų.
Labai laukiu, kol galėsiu pats pasivažinėti po miestą ir galiu pasakyti, kad tai įvyks šį vakarą, nes tai pirmoji mano diena laisvėje.
Jau susipažinote su „Žalgirio“ arenos infrastruktūra. Ar galėtume ją palyginti su NBA ar G lygos infrastruktūra?
Taip, žinoma. Manau, kad infrastruktūra čia yra fenomenali. Turi viską ko reikia, čia galima patekti bet kuriuo paros metu.
Turite pilną personalą, visi yra specialistai savoje kategorijoje. Manau, kad puikiai įsikursime.
Labai laukiu pradžios.
Būsiu atviras – kai pirmą kartą paskambino „Žalgiris“ ir Paulius, pirmas dalykas atėjęs į galvą buvo žalios spalvos pilna arena bei puikiai visur žinoma atmosfera.
Nežinau kaip tai vadinate, bet tai skamba šiek tiek romantiškai, bet tai yra pirmas dalykas kuris ateina į galvą išgirdus apie šį klubą. Nekantrauju tą išgirsti ir pajusti.
